د میدان وردګ ولایت سرې میاشتې ریاست کې د ولایتی مجامع غړو ترمنځ درې میاشتنۍ (ربع واره) ناسته تر سره شوه!* نن چهارشنبه د روان ۱۴۴۵ سپوږمیز کال د رجب میاشتې ۵ مه نېټه، د افعانی سرې میاشتې ټولنې اړوند مرکزی سویل لویدیځ زون سره په همغږۍ، میدان وردګ ولایتی څانګې ریاست کې د یاد ولایت د ولایتی مجامع غړو ترمنځ درې میاشتنۍ (ربع واره) ناسته ترسره شوه. یاده ناسته چې د یو تن گډونوال قاری عبدالصبور "فرید" لخوا د الهی کلام په مبارکو آیاتونو پیل شو، ورپسې د څانګې رئیس ښاغلی! مولوی عبدالقدوس "عمر" له مقدماتی خبرو وروسته د مرکزی دفتر او یاد ولایت له مرکز او ولسوالیو څخه راغلو د مجامع غړو ته ښه راغلاست ووایه او د دوی هڅې او لاسته راوړنې یې وستایلې، ورپسې د مرکزی دفتر د ولایتی مجامع ریاست په استازیتوب ښاغلی! مولوی عبدالقدیر "صبوری" د افغانی سرې میاشتې ټولنې په بشرپاله خدمتونو او ولایتی مجامع په ارزښت او اهمیت خبرې وکړی، په همدې تړاو د ناستې په اوږدو کې د یاد ولایت د مجامع غړو په خپل وار خپلې لاسته راوړنې، ستونزې او مشکلات د مرکزی دفتر له استازی او څانګې له ریاست سره شریک کړل، چې د دوی لخوا یې د لاسته راوړنو ستاینه او د ستونزو له پاره یې د حل لارې لټولو ژمنه وشوه. په وروستیو کې یاده ناسته د دعایې کلام په ویلو سره پای ته ورسېد